PATVIRTINTA

 Šeduvos gimnazijos direktoriaus

 2017 m. kovo 14 d. įsakymu Nr. V-60

**5–II KLASIŲ MOKINIŲ SOCIALINĖS PILIETINĖS VEIKLOS ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Socialinės pilietinės veiklos organizavimo tvarkos aprašas apibrėžia šio dokumento įgyvendinimo tikslą, uždavinius, socialinės pilietinės veiklos tvarkos sandarą ir vykdymo principus. Socialinė pilietinė veikla organizuojama vadovaujantis 2015-2016 ir 2016-2017 mokslo metų pagrindinio ir vidurinio ugdymo programų bendrųjų ugdymo planų, patvirtintų Švietimo ir mokslo ministro 2015 m. gegužės 6 d. įsakymu Nr. V- 457 112, 113 punktais, Švietimo ir mokslo ministro 2017 m. vasario 13 d. įsakymu Nr. V- 78 „Dėl švietimo ir mokslo ministro 2005 m. balandžio 5 d. įsakymo Nr. ISAK-556 „Dėl nuosekliojo mokymosi pagal bendrojo ugdymo programas tvarkos aprašo patvirtinimo“ pakeitimo.

2. Socialinė pilietinė veikla mokiniui, kuris mokosi pagal pagrindinio ugdymo programą (5–II klasės), yra privaloma, siejama su pilietiškumo ugdymu, gimnazijos bendruomenės tradicijomis, vykdomais projektais, kultūrinėmis bei socializacijos programomis. Socialinė pilietinė veikla skirta ugdyti praktinius piliečio gebėjimus, įgyvendinama bendradarbiaujant su savivaldos institucijomis ir visuomeninėmis organizacijomis. Mokinys gali pasirinkti ir savarankiškai atlikti socialinę pilietinę veiklą.

3. Socialinę pilietinę veiklą klasės auklėtojas privalo kaupti mokinių asmeninės pažangos aplankuose. Jei socialinę pilietinę veiklą mokinys atlieka savarankiškai, privalo įrodymus kaupti ir pateikti klasės auklėtojui (atsiskaitymo forma).

4. Mokiniui, neatlikusiam socialinės pilietinės veiklos ugdymo proceso metu, jam pasibaigus, skiriamas papildomas laikotarpis, padedant mokiniui pasirinkti vietą (jei mokinys jos neturi), kur jis galėtų atlikti socialinę pilietinę veiklą ir sėkmingai baigti mokslo metus. Mokinio, neatlikusio socialinės pilietinės veiklos, kėlimą į aukštesnę klasę svarsto mokinį ugdę mokytojai.

5. Baigęs pagrindinio ugdymo programą patenkinamais įvertinimais, bet neatlikus socialinės pilietinės veiklos, mokinys neturi teisės įgyti pagrindinio išsilavinimo ir gauti tai patvirtinančio pažymėjimo.

**II. SOCIALINĖS PILIETINĖS VEIKLOS ORGANIZAVIMO TVARKOS APRAŠO**

**TIKSLAS IR UŽDAVINIAI**

6. Tikslas: nustatyti socialinės pilietinės veiklos turinį ir šios veiklos organizavimo bei įgyvendinimo principus.

7.Uždaviniai:

7.1. bendradarbiaujant su socialiniais partneriais kurti ir įgyvendinti veiklos projektus, ugdančius socialinį solidarumą ir pilietinį tautinį aktyvumą;

7.2. sustiprinti demokratinę gimnazijos kultūrą;

7.3. ieškoti patrauklių jaunimui tautinio ir patriotinio ugdymo formų.

**III. SOCIALINĖS PILIETINĖS VEIKLOS VYKDYMO PRINCIPAI**

8. Per mokslo metus socialinei pilietinei veiklai skiriama:

8.1. 5–6 klasių mokiniams ne mažiau kaip 5 valandos;

8.2. 7–8 klasių mokiniams ne mažiau kaip 10 valandų;

8.3. I–II klasių mokiniams ne mažiau kaip 15 valandų.

**IV. SOCIALINĖS PILIETINĖS VEIKLOS SANDARA**

9. Socialinė pilietinė veikla gimnazijoje yra susieta su Bendrųjų programų keliamais tikslais bei uždaviniais, skirtais mokinių kompetencijų ugdymui. Ši veikla organizuojama atsižvelgiant į mokinių amžių.

10. Socialinės pilietinės veiklos turinys formuojamas atsižvelgiant į gimnazijos bendruomenės keliamus tikslus, poreikius, gimnazijos galimybes:

10.1. socialinę pilietinę veiklą klasės auklėtojas numato klasės auklėtojo Veiklos plane ir fiksuoja el. dienyne;

10.2. socialinės pilietinės veiklos turinys derinamas su kultūrine, menine, pažintine, kūrybine, sportine, praktine ir kitoms veiklomis.

11. Socialinės pilietinės veiklos organizavimą ir vykdymą stebi kuruojantis direktoriaus pavaduotojas ugdymui.

**V. SOCIALINĖS PILIETINĖS VEIKLOS ATLIKIMO BŪDAI, TRUKMĖ**

12. Socialinė pilietinė veikla organizuojama pagal klasių mokymosi koncentrus:

12.1. 5–6 klasių mokinių veikla orientuota į mokinių socialinių ryšių kūrimą ir stiprinimą klasės, gimnazijos bendruomenėje;

12.2. 7–8 klasių mokinių veikla orientuota į pilietiškumą bei atsakingą dalyvavimą gimnazijos savivaldoje, vietos bendruomenės ir jaunimo organizacijų veikloje;

12.3. I–II klasių mokinių veikla orientuota į pilietinį aktyvumą, visuomeninę atsakomybę, mokymąsi atpažinti savo galimybes bei poreikius, aktyvų dalyvavimą gimnazijos, miesto, rajono, šalies ir tarptautiniuose projektuose.

13. Socialinės pilietinės veiklos kryptys: darbinė, ekologinė, projektinė ir kt. Vienos krypties veikla negali viršyti 30% visų socialinei pilietinei veiklai skirtų valandų.

14. Klasės auklėtojas mokslo metų pradžioje supažindina klasės mokinius su Socialinės pilietinės veiklos organizavimo tvarkos aprašu. Mokslo metų pabaigoje klasėje veiklos aptariamos, pristatomos 5–II klasių mokinių bendruomenei projekto „Mes džiaugiamės“ metu.

**VI. SOCIALINĖS PILIETINĖS VEIKLOS KRYPTYS**

###  15. Pilietinė:

15.1. dalyvavimas pilietinėse akcijose gimnazijoje bei Šeduvos mieste;

15.2. aktyvi veikla klasės, gimnazijos savivaldoje; renginių, parodų organizavimas;

 15.3. pilietinių iniciatyvų organizavimas: senelių globos namų šefavimas, pagalba lavinamųjų klasių ir negalią turintiems mokiniams;

 15.4. informacijos pateikimas gimnazijos laikraščiui „Esame gimnazistai“, gimnazijos internetiniam puslapiui, spaudai;

 15.5. atstovavimas gimnazijai respublikinėse olimpiadose, konkursuose, kultūriniuose, sporto ir kt. renginiuose, kurie vyksta ne pamokų metu.

16.Darbinė, ekologinė:

 16.1. kabinetų, kitų gimnazijos patalpų tvarkymas ir priežiūra;

 16.2. gimnazijos patalpų apipavidalinimas;

 16.3. gimnazijos aplinkos tvarkymas;

 16.4. edukacinių aplinkų kūrimas, puoselėjimas;

 16.5. Šeduvos miesto teritorijų tvarkymas;

 16.6. dalyvavimas respublikinėje akcijoje „Darom“.

17.Projektinė:

 17.1. dalyvavimas pilietinio ugdymo, prevenciniuose, socialiniuose, profesinio orientavimo ir kituose projektuose;

 17.2. gimnazijos reprezentavimas rajoniniuose, respublikiniuose, tarptautiniuose projektuose.

 18. Socialinė:

 18.1. individuali pagalba mokiniui, turinčiam mokymosi, psichologinių ar kitokių problemų, mokymosi sunkumų turintiems žemesniųjų klasių mokiniams;

 18.2. globos namų ,,Nykštukas“ ugdytinių lankymas;

 18.3.savanoriškas darbas nevyriausybinėse organizacijose „Maisto bankas“, „Jaunimo erdvės“, Radviliškio parapijos bendruomenės socialinių paslaugų centras;

 18.4. socialinė pagalba pagyvenusiems žmonėms.

**VII.** **SOCIALINĖS PILIETINĖS VEIKLOS REZULTATAI**

 19. Mokinių vertybinių nuostatų formavimas.

 20. Mokinių asmeninių, socialinių, komunikacinių, darbo ir kt. veiklų gebėjimų ugdymas(is).

 21. Mokinių savarankiškumo, atsakingumo, tolerantiškumo, noro veikti žmonių gerovei

ugdymas.

**VIII. BAIGIAMOSIOS NUOSTATOS**

 22. Socialinės pilietinės veiklos aprašu vadovaujamasi rengiant gimnazijos, klasės auklėtojo Veiklos planus, kitus su socialinės pilietinės veiklos organizavimu susijusius dokumentus.

ŠEDUVOS GIMNAZIJA

**GIMNAZIJOS TARYBOS POSĖDŽIO
PROTOKOLAS**

2017-03-16 Nr. 3

Šeduva

Posėdis įvyko 2017-03-16.

Posėdžio pirmininkė Ingrida Gladkienė.

Posėdžio sekretorė Rita Šlivinskaitė.

Dalyvavo: 17 gimnazijos tarybos narių (dalyvių sąrašas pridedamas).

DARBOTVARKĖ:

1. Dėl socialinės pilietinės veiklos organizavimo tvarkos aprašo.

2. Dėl gimnazijos susitarimų laikymosi (uniformų nešiojimas, išėjimas iš gimnazijos teritorijos pertraukų metu).

3. Siūlymai.

1. SVARSTYTA. 5–II klasių mokinių socialinės pilietinės veiklos organizavimo tvarkos aprašas.

NUTARTA:

1. Pritarti 5–II klasių mokinių socialinės pilietinės veiklos organizavimo tvarkos aprašui.

2. **Aprašą papildyti punktu „Mokinių, vasaros atostogų metu vykdžiusių socialinę pilietinę veiklą, valandas perkelti į kitų mokslo metų apskaitą“.**

3. Viešinti 5–II klasių mokinių socialinės pilietinės veiklos tvarkos aprašą gimnazijos stende, tinklalapyje.

BALSAVO: už - 17.

2. SVARSTYTA. Gimnazijos susitarimų laikymasis (uniformų nešiojimas, išėjimas iš gimnazijos teritorijos pertraukų metu).

 NUTARTA:

 1**. Į Mokymo sutartį įtraukti punktą, draudžiantį išeiti iš gimnazijos teritorijos pertraukų metu.**

 2. Raštiškai kreiptis į miesto seniūniją dėl papildomų greičio mažinimo kalnelių („gulinčių policininkų“) Pilies gatvėje įrengimo.

BALSAVO: už - 17.

3. SVARSTYTA. Siūlymai dėl Bendruomenės dienos organizavimo.

NUTARTA: Iki 2017 m. balandžio mėnesio pabaigos dėl gimnazijos Bendruomenės dienos organizavimo siųsti siūlymus gimnazijos tarybos pirmininkei Ingridai Gladkienei.

 BALSAVO: už - 17.

Posėdžio pirmininkas Ingrida Gladkienė

Posėdžio sekretorė Rita Šlivinskaitė